## Pravilnik o postupku homologacije motornih vozila na dva ili tri kotača s obzirom na označivanje upravljačkih naprava, pokaznih svjetiljki i indikatora TPV 202 (Izdanje 01)

### NN 26/2010 (26.2.2010.), Pravilnik o postupku homologacije motornih vozila na dva ili tri kotača s obzirom na označivanje upravljačkih naprava, pokaznih svjetiljki i indikatora TPV 202 (Izdanje 01)

DRŽAVNI ZAVOD ZA MJERITELJSTVO

613

Temeljem članka 275. stavak 3. Zakona o sigurnosti prometa na cestama (»Narodne novine« broj 67/08), ravnatelj Državnog zavoda mjeriteljstvo donosi

PRAVILNIK

O POSTUPKU HOMOLOGACIJE MOTORNIH VOZILA NA DVA ILI TRI KOTAČA S OBZIROM NA OZNAČIVANJE UPRAVLJAČKIH NAPRAVA, POKAZNIH SVJETILJKA I INDIKATORA TPV 202 (IZDANJE 01)[[1]](#footnote-29081-1)(\*)

Članak 1.

Ovim se Pravilnikom propisuje postupak homologacije vozila kategorije L[[2]](#footnote-29081-2)(1) s obzirom na označivanje upravljačkih naprava, pokaznih svjetiljka i indikatora.

Članak 2.

Tehnički zahtjevi u postupku homologacije navedeni su prilogu I. ovoga Pravilnika, a postupak homologacije u člancima 7. do 9. Pravilnika o homologaciji tipa motornih vozila na dva ili tri kotača.

Homologacije dodijeljene u skladu sa zahtjevima UNECE Pravilnika br. 60 smatraju se istovrijedne onima dodijeljenima u skladu s ovim Pravilnikom.

Članak 3.

Tijelo nadležno za homologaciju vozila, u smislu odredaba ovoga Pravilnika je Državni zavod za mjeriteljstvo (u daljnjemu tekstu: Zavod).

Članak 4.

Zavod će dodijeliti certifikat o homologaciji za tip vozila s obzirom na označivanje upravljačkih naprava, pokaznih svjetiljka i indikatora prema obrascu u Dodatku 2. Priloga Il. ovoga Pravilnika ako to označivanje zadovoljava zahtjeve iz Priloga I. ovoga Pravilnika.

Članak 5.

Vozila s obzirom na označivanje upravljačkih naprava, pokaznih svjetiljka i indikatora mogu se homologirati, uvoziti i stavljati na tržište ako zadovoljavaju zahtjeve ovoga Pravilnika i njegovih priloga.

Odredbe stavka 1. ovoga članka primjenjivat će se od 1. travnja 2010. godine za sva nova vozila koja se prvi put registriraju u Republici Hrvatskoj.

Za sva nova vozila važeće su i homologacije dodijeljene prema zahtjevima Pravilnika TPV 202 (izdanje 00) (»Narodne novine« br. 39/05). Upućivanje na Pravilnik TPV 202 (izdanje 00) u drugim propisima smatra se upućivanjem na ovaj Pravilnik.

Članak 6.

Zavod može ovlastiti pravnu ili fizičku osobu za obavljanje poslova tehničke službe ako ta osoba ispunjava sljedeće uvjete:

– da zadovoljava zahtjeve norme HRN EN ISO/IEC 17025 za osposobljenost ispitnih laboratorija za područje ispitivanja prema zahtjevima ovoga Pravilnika,

– da može dokazati poznavanje metoda i postupaka ispitivanja danih u Prilogu,

– da ima najmanje jednoga djelatnika školske spreme VII/1 strojarskoga smjera.

Članak 7.

Danom stupanja na snagu ovoga Pravilnika prestaje važiti Pravilnik o postupku homologacije vozila s obzirom na označivanje upravljačkih naprava, pokaznih svjetiljka i indikatora TPV 202 (izdanje 00) (»Narodne novine« br. 39/05).

Članak 8.

Ovaj Pravilnik stupa na snagu osmoga dana od dana objave u »Narodnim novinama«.

Klasa: 011-02/10-02/02

Urbroj: 558-04-02/1-10-8

Zagreb, 19. veljače 2010.

Ravnatelj
mr. sc. Krešimir Buntak, v. r.

PRILOG I.

ZAHTJEVI ZA HOMOLOGACIJU TIPA SASTAVNOGA DIJELA ZA VOZILA NA DVA ILI TRI KOTAČA S OBZIROM NA OZNAČIVANJE NJIHOVIH UPRAVLJAČKIH NAPRAVA, POKAZNIH SVJETILJKA I INDIKATORA

1. DEFINICIJE

U svrhu ovoga Pravilnika:

1.1. »upravljačka naprava« označava bilo koji dio vozila ili sastavni dio koji vozač aktivira čime uzrokuje promjenu stanja ili djelovanja vozila, ili jednoga od njegovih dijelova;

1.2. »pokazna svjetiljka« označava signal koji pokazuje uključivanje nekoga uređaja, djelovanje ili pak sumnjivo stanje, neispravnost ili izostanak djelovanja;

1.3. »indikator« označava napravu koja daje podatak o ispravnom radu ili stanju nekoga sustava ili dijela sustava kao što je npr. razina neke tekućine;

1.4. »simbol« označava crtež koji omogućava prepoznavanje određene upravljačke naprave, pokazne svjetiljke ili indikatora.

2. ZAHTJEVI

2.1. Označivanje

Upravljačke naprave, pokazne svjetiljke ili indikatori koji se navode u točki 2.1.5, kad su ugrađeni na vozilu, označavaju se sukladno sljedećim zahtjevima.

2.1.1. Simboli se moraju jasno isticati u odnosu na pozadinu.

2.1.2. Simboli se postavljaju na upravljačke naprave, pokazne svjetiljke ili indikatore, ili u njihovoj neposrednoj blizini. Kad to nije moguće, simbol i upravljačka naprava ili pokazna svjetiljka povezuju se s neprekinutom, što je moguće kraćom crtom.

2.1.3. Glavna duga svjetla označavaju se vodoravnim usporednim zrakama svjetla, a glavna kratka svjetla s prema dolje usmjerenim usporednim zrakama svjetla.

2.1.4. Kad se niže navedene boje upotrebljavaju za optičke pokazne svjetiljke, one imaju sljedeća značenja:

– crvena: opasnost

– jantarna: upozorenje

– zelena: sigurnost.

Plava boja isključivo je predviđena za pokazne svjetiljke glavnoga dugog svjetla.

2.1.5. Oznake i slike simbola

![](dodatni/407661.jpeg)

Slika 1. Upravljačka naprava glavnoga dugog svjetla

Boja pokazne svjetiljke: plava

![](dodatni/407662.jpeg)

Slika 2. Upravljačka naprava glavnoga kratkog svjetla

Boja pokazne svjetiljke: zelena

![](dodatni/407663.jpeg)

Slika 3. Pokazivač smjera

Boja pokazne svjetiljke: zelena

Napomena: Ako su odvojene pokazne svjetiljke za lijevi i desni pokazivač smjera, mogu se također upotrebljavati dvije strelice odvojeno.

![](dodatni/407664.jpeg)

Slika 4. Upozoravajući signal opasnosti

Dvije su mogućnosti:

– nacrtan simbol za označivanje

Boja pokazne svjetiljke: crvena

ili

– istodobni rad pokazivača smjera (obiju strelica na slici 3.).

![](dodatni/407665.jpeg)

Slika 5. Ručna naprava za hladno pokretanje

Boja pokazne svjetiljke: jantarna

![](dodatni/407666.jpeg)

Slika 6. Zvučno-upozorni uređaj

![](dodatni/407667.jpeg)

Slika 7.  Razina goriva

Boja pokazne svjetiljke: jantarna

![](dodatni/407668.jpeg)

Slika 8.  Temperatura rashladne tekućine

Boja pokazne svjetiljke: crvena

![](dodatni/407669.jpeg)

Slika 9.  Punjenje akumulatora

Boja pokazne svjetiljke: crvena

![](dodatni/407670.jpeg)

Slika 10. Tlak ulja u motoru

Boja pokazne svjetiljke: crvena

![](dodatni/407671.jpeg)

Slika 11. Svjetlo za maglu (3)

Boja pokazne svjetiljke: zelena

![](dodatni/407672.jpeg)

Slika 12. Stražnje svjetlo za maglu (3)

Boja pokazne svjetiljke: jantarna

![](dodatni/407673.jpeg)

Slika 13. Prekidač za pokretanje ili isključivanje rada motora u položaju ‘isključeno’

![](dodatni/407674.jpeg)

Slika 14. Prekidač za pokretanje ili isključivanje rada motora u položaju »uključeno«

![](dodatni/407675.jpeg)

Slika 15. Prekidač za svjetla

Boja pokazne svjetiljke: zelena

![](dodatni/407676.jpeg)

Slika 16. Pozicijska (bočna) svjetla

(ako upravljačka naprava nije odvojena, ona se može označiti simbolom koji je prikazan na slici 15.)

![](dodatni/407677.jpeg)

Slika 17. Indikator za »mjenjač u neutralnome položaju«

![](dodatni/407678.jpeg)

Slika 18. Električni pokretač

Napomene:

(1) Obrubljene se površine mogu ispuniti.

(2) Tamni dio toga simbola može se zamijeniti njegovim obrisom; bijeli dio u tome crtežu tada može biti u cijelosti tamne boje.

(3) Kad se jedna upravljačka naprava upotrebljava za prednja i stražnja svjetla za maglu, upotrebljava se simbol za ‘prednje svjetlo za maglu.

DODATAK

Izvedba modela osnove za simbole koji su navedeni u točki 2.1.5.

![](dodatni/407679.jpeg)

Slika 1. Model osnove

Model osnove sastoji se od:

1 osnovnoga kvadrata stranice 50 mm, čija je veličina jednaka nazivnoj dimenziji ‘a’ u izvorniku;

2 osnovnoga kruga promjera 56 mm čija je površina približno jednaka površini osnovnoga kvadrata (1);

3 drugoga kruga promjera 50 mm koji je upisan u osnovnome kvadratu (1);

4 drugoga kvadrata, s vrhovima u osnovnom krugu (2), čije su stranice usporedne sa stranicama osnovnoga kvadrata (1);

5. i 6. dvaju pravokutnika, koji imaju istu površinu kao osnovni kvadrat (1), čije su stranice međusobno okomite i svaka je konstruirana tako da siječe nasuprotne stranice osnovnoga kvadrata u simetričnim točkama;

7 trećega kvadrata čije stranice prolaze kroz točke presijecanja osnovnoga kvadrata (1) i osnovnoga kruga (2) i nagnute su za 45° tako da određuju najveću vodoravnu i vertikalnu dimenziju modela osnove;

8. nepravilnoga osmerokuta koji pravi crte pod kutom 30° u odnosu na stranice kvadrata (7).

Model osnove postavlja se na mrežu čija je donja osnovica veličine 12,5 mm i poklapa se s osnovnim kvadratom (1).

PRILOG II.

Dodatak 1.

OPISNI DOKUMENT

s obzirom na označivanje upravljačkih naprava, pokaznih svjetiljka i indikatora za tip motornog vozila na dva ili tri kotača

(treba priložiti uz zahtjev za homologaciju tipa sastavnoga dijela kad je podnesen odvojeno od zahtjeva za homologaciju tipa vozila)

Br. narudžbe (dodjeljuje podnositelj zahtjeva): ...................................

Zahtjev za homologaciju tipa sastavnoga dijela s obzirom na označivanje upravljačkih naprava, pokaznih svjetiljka i indikatora za tip motornog vozila na dva ili tri kotača mora sadržavati podatke navedene u Dijelu l. A Priloga II. Pravilnika o homologaciji tipa motornih vozila na dva ili tri kotača u sljedećim točkama:

– 0.1

– 0.2

– 0.4 – 0.6

– 9.2.1.

DODATAK 2.

|  |
| --- |
| Naziv tijela za homologaciju |

CERTIFIKAT O HOMOLOGACIJI SASTAVNOGA DIJELA

s obzirom na označivanje upravljačkih naprava, pokaznih svjetiljka i indikatora za tip motornog vozila na dva ili tri kotača

OBRAZAC

Br. izvještaja: ............ tehničke službe: ............. datum: ......................

Broj homologacije tipa sastavnoga dijela: ...……………….................

Broj izmjene/ dopune: …………............................................................

1. Proizvođač vozila: ………………….………………….…………

2. Tip vozila i sve inačice i izvedbe: ………………….……………

3. Naziv i adresa proizvođača: ………………….……………….......

4. Naziv i adresa proizvođačeva predstavnika (ako ga ima): ………………….….......................................................................................

5. Datum dostave vozilo na ispitivanje: ………………….................

6. Homologacija tipa sastavnoga dijela je dodijeljena/odbijena[[3]](#footnote-29081-3)(1)

7. Mjesto ................................................................................................

8. Datum: ..............................................................................................

9. Potpis: ................................................................................................

[[1](#footnote-29081-1-backlink)](\*) Ovaj Pravilnik preuzima sadržaj Direktive Vijeća 2009/80/EC o označivanju upravljačkih naprava, pokaznih svjetiljka i indikatora za motorna vozila na dva ili tri kotača.

[[2](#footnote-29081-2-backlink)](1) Definicija vozila i kategorizacija dani su u članku 2. Pravilnika o homologaciji tipa motornih vozila na dva ili tri kotača (izdanje 01) (»Narodne novine« br. 16/09).

[[3](#footnote-29081-3-backlink)](1) Prekrižiti što se ne primjenjuje.

Pravilnik, NN 26/2010-613